એ જ કારણ હતું કે આર્જેન્ટિનાની ટીમ એક પણ ગોલ કરી શકી નહીં, જ્યારે ક્રોએશિયાએ એક પછી એક એમ કુલ ત્રણ ગોલ કરી નાખ્યા. પહેલા હાફમાં એક પણ ટીમ ગોલ કરી શકી નહોતી, પરંતુ બીજા હાફમાં દુનિયાની ૨૦મા નંબરની ટીમ ક્રોએશિયાના ત્રણ અલગ અલગ ખેલાડીઓએ પાંચમા નંબરની આર્જેન્ટિનાની ટીમ સામે ગોલ કર્યા. બીજો ગોલ ખાધા બાદ આર્જેન્ટિનાના ખેલાડીઓ એટલા આક્રમક બની ગયા હતા કે વાત વાતમાં મેદાન પર લડાઈ થઈ રહી હતી અને રેફરીને યલો કાર્ડ દેખાડવાં પડ્યાં હતાં.